ಒಬ್ಬ ಮಗನಿಗೆ ಮಾತ್ರ ಸ್ವಯಾರ್ಜಿತ ಆಸ್ತಿಯ ವಿಲ್ ಮಾಡಬಹುದೆ? ಪ್ರಶ್ನೆ: ನನ್ನ ಪ್ರಶ್ನೆ ಏನೆಂದರೆ ತಂದೆಯಾದವರು ತನ್ನ ಒಬ್ಬ ಮಗನಿಗೆ ಅಥವಾ ಒಬ್ಬ ಮಗನ ಮಗನಿಗೆ ಮಾತ್ರ ತನ್ನ ಸ್ವಯಾರ್ಜಿತ ಆಸ್ತಿಯನ್ನು ವಿಲ್ ಮಾಡಬಹುದೇ ? ಮತ್ತೊಬ್ಬ ಮಗನಿಗೆ ಹೆಣ್ಣು ಮಕ್ಕಳು ಇದ್ದಾರೆ ಎಂದು ಅವರಿಗೆ ವಿಲ್ ಮಾಡದೆಯೇ ಇರಬಹುದೇ ? ಕೋರ್ಟಿನಲ್ಲಿ ಪ್ರಕರಣ ಬಾಕಿ ಇದ್ದರೂ ವಿಲ್ ಮಾಡಬಹುದೇ ? ಉತ್ತರ : ಸ್ವಯಾರ್ಜಿತ ಆಸ್ತಿಯನ್ನು ಒಬ್ಬ ವ್ಯಕ್ತಿ ಹೇಗೆ ಬೇಕಾದರೂ ತನ್ನ ಜೀವಿತ ಕಾಲದಲ್ಲಿ ವಿಲೇವಾರಿ ಮಾಡಬಹುದು . ಯಾರಿಗೆ ಬೇಕಾದರೂ , ಯಾವ ಕಾರಣದಿಂದ ಬೇಕಾದರೂ ಕೊಡಬಹುದು . ಅದನ್ನು ಯಾರೂ ಪ್ರಶ್ನೆ ಮಾಡುವ ಹಕ್ಕು ಇರುವುದಿಲ್ಲ . ಕೋರ್ಟಿನಲ್ಲಿ ಪ್ರಕರಣ ಬಾಕಿ ಇರುವಾಗ ಸ್ವಯಾರ್ಜಿತ ಆಸ್ತಿಯನ್ನು ವಿಲ್ ಮಾಡಬಹುದು , ಪ್ರಕರಣ ನಡೆಯುತ್ತಿರುವಾಗ , ವಿಲ್ ಮಾಡಿದವರು ತೀರಿಹೋದರೆ , ಯಾರಿಗೆ ವಿಲ್ ಮಾಡಿರುತ್ತಾರೋ ಅವರು ಪ್ರಕರಣವನ್ನು ಮುಂದುವರೆಸಬಹುದು . ಪ್ರಕರಣ ನಡೆಯುವಾಗ ಬದುಕಿದ್ದು , ಪ್ರಕರಣದಲ್ಲಿ ವಿಲ್ ಮಾಡಿದವರು ಸೋತರೆ , ಆಗ , ಯಾರಿಗೆ ವಿಲ್ ಮಾಡಿರುತ್ತಾರೋ ಅವರಿಗೆ ಯಾವ ಹಕ್ಕೂ ಬರುವುದಿಲ್ಲ ಅಷ್ಟೆ . ನ್ಯಾಯದೇವತೆ ಅಂಕಣದ ಹಿಂದಿನ ಪ್ರಶ್ನೋತ್ತರಗಳನ್ನು ನೋಡಲು vijayavani.net ಕ್ಲಿಕ್ಕಿಸಿ. ಅಲ್ಲಿ ಅಂಕಣ ಕಾಲಮ್ನಲ್ಲಿ ನ್ಯಾಯದೇವತೆ ಎಂದು ಇದ್ದು ಅದರ ಮೇಲೆ ಕ್ಲಿಕ್ ಮಾಡಿದರೆ ಎಲ್ಲವೂ ಲಭ್ಯ. ಸೂಚನೆ: ಕಾನೂನಿಗೆ ಸಂಬಂಧಿಸಿದ ನಿಮ್ಮ ಪ್ರಶ್ನೆಗಳನ್ನು susheelasarathiyahoo.co.in ಅಥವಾ lalitha.vijayavanigmail.com ಗೆ ಕಳುಹಿಸಬಹುದು. ಕೋರ್ಟ್ಗಳಲ್ಲಿ ಇತ್ಯರ್ಥಕ್ಕೆ ಬಾಕಿ ಇರುವ ಪ್ರಕರಣಗಳಿಗೆ ಸಂಬಂಧಿಸಿದ ಪ್ರಶ್ನೆಗಳನ್ನು ದಯವಿಟ್ಟು ಕೇಳಬೇಡಿ